Les festes de Benipeixcar se celebren aquest cap de setmana
04 juliol 2023

## Les festes de Benipeixcar se celebren aquest cap de setmana04 juliol 2023Última actualització: 04 juliol 2023

![](../gestion/img/e3a20cbf397a6667fb208b33c84a69e924befbc6964122cc0b03be0212d20f55.jpg)  
  

Benipeixcar torna a celebrar les seues festes patronals aquest cap de setmana, concretament entre el divendres 7 i el dilluns 10 de juliol. Així ho han anunciat en roda de premsa la presidenta de la Junta de Districte, **Maribel Codina**, el president de l'Associació de Veïns del barri, **José Juan López**, i la presidenta de l'Associació d'Ames de Casa, **Laude Esteban**.  
  
«Del 7 al 10 de juliol tindrem les festes patronals de Benipeixcar, la qual cosa és un gran orgull per a mi com a nova presidenta de la Junta de Districte d'aquest barri», ha expressat Codina.  
  
La festivitat s'encetarà el divendres 7 de juliol a les 8.30 hores amb la cercavila i despertà amb disfresses. A la vesprada se celebrarà l'Ofrena de flors a la Mare de Déu dels Desemparats, amb la posterior processó, sopar i revetlla. El dissabte 8 de juliol es podrà gaudir d'un ampli ventall d'esdeveniments per a tots els públics com: passacarrers, sopars, actuacions musicals, cercaviles...  
  
Finalment, la cloenda serà el diumenge 9 de juliol a les 22.15 hores amb una traca de colors i un castell de focs d'artifici a càrrec de la pirotècnica Borredà mentre que el dilluns 10 se celebra el dia en honor a Sant Cristòfol.  
  
«Són unes festes a l'ús com tots els anys que tenen la seua part lúdica i de diversió per a la gent i els xiquets i després una part religiosa que són les processons. Enguany hem fet un canvi, ajuntant les processons», ha afegit López.

«El divendres dia 7 tenim el nostre gran dia, ja que farem la processó amb els Lluïsos, el qual ens fa especial il·lusió de poder celebrar-ho conjuntament», ha conclòs Esteban.

[Documentos adjuntos](../gestion/documentos/974778ef9363129aa890a2945f96411322e54459982182dbe01e3cd49b397a01.pdf)

[Twittear](https://twitter.com/share)